कच राजबंची माहारियारि गौथुम दा बावैसो सान सिगां हादोरारि नोगोरारि फारिलाइ ( एन आर सि ) फोसाव जानाय जोबथा फारिलायाव थागिबि नोगोरारिनि मुं सोसन जायाखै बेखौ लानानै कच राजबंची माहारियारि गौथुमनि दैदेनगिरि मोना खुद्रिसारनाय हाबाफारि दिन्थिफुंङो । जेराव कच राजबंची 3 लाख नोगोरारिनि मुं गैया । मुं दानजाखानाय नोगोरारिखौ मोनबो सर्त लायालासेनो थाबैनो सोफालांनो गोख्रों दाबि दैखाङो । कच राजबंची माहारियारि गौथुम आ खुंफुंनाय खौरां मेलनि गेजेरजों आफादगिरि आरो कंग्रेस दैदेनगिरि बिश्वजित राय बिथाङा गोबां बोसोरनि फ्राय आलो गोजोनै राज्यो जानाय कच राजबंची नोगोरारिनि मुं हाबजायैया गमामायैनो दुखुनांथाव बाथ्रा । जेराव गुबुन गुबुन माहारिनि बादि राजबंचीनि 3 लाख सुबुं हाबजायाखै । बे गोनांथार आयदायाव दुलाराय कच राजबंची फरायसा आफाद , कच राजबंची सन्मिलनी आरो कच राजबंची लाइमोन फराम बाइदि बाइदि गौथुम फोरखौ कच राजबंचीनि बेबादि आलाय सिलाय जानाय आयदायाव गोनांथि आगान लानो खावलायो । बेयो जोंनि कच राजबंची हारि नि खौसेथि आरो थामोन्थानि सोंथि । लोगोसे राय बिथाङा कच राजबंची हायेनारि जनजाति नि मासियाव ( ST Categorization ) सोसनहराब्ला गोख्रों सोमावसारनायनि हुमखि होयो । 
कच राजबंची माहारिनि सुबुंफोरखौ हादोरनां नोगोरारि फारिलायाव सोफालांनो गोख्रों दाबि दैखादों